《赠医钟本存因勉其归故里》
元代·刘崧

先生旧宅丹砂里，卖药燕城未得归。制就术芝长满握，种来榆柳各成围。

烟霞久伏丹炉火，尘土还怜白苧衣。早晚风帆向南发，千崖春雨茯苓肥。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。